Uber dasturining xavfsizligi bo‘yicha mutaxassis Metyu Brayan KXDR taxminan DNS xalqaro transfer zonasini yanglishib yoqib yuborganini aniqladi. Bu haqida TJ xabar qilmoqda. Yuqori darajadagi domen zonasida saytlarning DNS-serverlarini ko‘chirib yuborish tufayli .kp butun dunyo bo‘ylab ishlay boshladi. Shimoliy Koreyaning tasarrufida mazkur zonada bor-yo‘g‘i 28 portallar mavjud ekan. Brayan Shimoliy Koreya DNS sozlamalaridagi o‘zgarishni yordamchi TLDR loyihasi orqali sezib qoldi. Loyiha DNS uzatish hududidagi urinishlarni monitoring qilish uchun yaratilgan. Tizim KPTT — Koreya davlat pochta va telekommunikatsiya korporatsiyasi, KXDRdagi yagona 3G operatoriga tegishli ns2.kptc.kp serveriga so‘rov yubordi. Mazkur qaydnomani yozib olish vaqtida 28 Shimoliy Koreya saytlarining ayrimlarigagina ulanish imkoni mavjud bo‘ldi. Jumladan, Kun.uz nashri mamlakatning asosiy universiteti portali (www.ryongnamsan.edu.kp) va «Koreya ovozi» (vok.rep.kp) saytlariga kira oldi.